Mieliepryse: 1 Maart tot 7 Maart 2017 – BVG
HomeNewsMieliepryse: 1 Maart tot 7 Maart 2017	08	Mar	2017	Mieliepryse: 1 Maart tot 7 Maart 2017	bvg_admin
Die VSA mielieprys vir Julie 2017 soos wat dit op die CME beurs verhandel het met een Amerikaanse sent per skepel gestyg. Gedurende die week was dit heelwat hoër, veral ná ŉ toespraak deur pres. Donald Trump oor moontlike veranderings in die manier waarop die hoeveelheid etanol wat in ander brandstof gebruik word, bereken gaan word. Pryse behoort van nou af eerder te styg, met die Amerikaanse planttyd wat om die draai is.
Julie 2017 JSE wit mielies het vir die week onder bespreking met R3 per ton gestyg, met geel mielies wat ‘n daling van R13 per ton gehad het. Die beweging vir die week was sywaarts, maar veral in die geval van wit mielies het intra dag-pryse heelwat gewissel. Op 1 Maart, die dag ná die oesskatting, het wit tot ‘n kontrak laagtepunt van R1817 per ton gedaal voordat dit op R1905 gesluit het.
Hoewel berekenings tussen markdeelnemers wissel, lyk dit tog asof beide wit- en geelmieliepryse nou by of onder uitvoerpariteitsvlakke is. As pryse in die volgende weke tot heelwat onder uitvoerpariteit sal daal, behoort dit nie vir lang tydperke te wees nie.
‘n Grafiek van Julie 2017 mielies se beweging vir die afgelope week kan hieronder gesien word.
* Johann Strauss is ŉ ontleder by BVG Securities.
Previous Post Moenie mielies plant nie, koop jou oesNext Post Moenie mielies plant: Koop oes (deel 2)	Contact Us Today